فیلیپین‌ین کیداپاوان شهرین‌دکی وئریلن خبرلرده جنوبی کوتاباتو ایالت حبس‌خاناسینا دونن تشکیل ائدیلن باسقیندا قاچان 158 محکوم‌دان 34و توتولدو.
حبس‌خانادا، شهردکی بومبالاما حرکت‌لرینه قاتیلا‌راق جینایت گوناهین‌دان زیندانی اولانلارلا، 1511 محکومون اولدوغونو یازان مسئوللار، دونن تشکیل ائدیلن باسقینین، 2007-جی ایلدن بو یانا یاشانان اوچونجو سالدیری اولدوغونو ایفاده ائتدی.
قاچان محکوم‌لاری آختارما عملیاتیندا پولیسه سیلاح چکدیگی ایره‌لی سورولن یئرلی بیر مسئولون‌ پولیس طرفین‌دن اؤلدورولدوگو ده بیلدیریلیر.
وئریلن خبرلرده جنوبی کوتاباتو ایالت حبس‌خاناسینا سیلاح‌لی اونلارلا اینسانین تشکیل باسقین اوزرینه چیخان چاتیشمادا، 1 اعدام قوروما مامورو اؤلموش، چیخان قاریشیق‌لیق‌دان فایدا‌لانان 158 محکوم قاچمیشدی.
حبس‌خانا مسئوللاریندان پیتر بونگات، حبس‌خانادا اوّل الکتریکین کسیلدیگینی سونرا بینا‌لارا آتش آچیلدیغینی ایفاده ائده‌رک، باسقینین بعضی محکوم‌لارین قاچیریلماسی اوچون تشکیل ائدیلدیگینی آچیقلامیشدی.
بونگات، قاچان محکوم‌لاردان 6-سی اؤلدورولدوگونو، 3ونون ده توتولدوغونو سؤیلمیشدی.
سیلاح‌لی شخص‌لرین توپلومدا تانینان محکوم‌لارین قالدیغی ایکی هوجیره‌یه یؤنلدیگینی وورغولایان بونگات، باسقی‌نین، نارکوتیک تیجارتی، سیلاح‌لی سویغون کیمی جینایت‌لردن آختاریلان، مینداناو آداسیندا فعالیت گؤسترن پنتاگون قروپونون لیدری "کوماندر دربی" طرفین‌دن تشکیل ائدیلمیش اولا بیله‌جگینی ایره‌لی سورموشدو.
